възможно да се спази изискването за височината на мястото за предна или задна регистрационна табела, максималната височина може, чрез дерогация от точка 2.3.4.3.3., да надвишава 1500 mm, при условие че е възможно най-близко до тази граница, доколкото го позволяват конструктивните характеристики на превозното средство.
 2.3.4.4.
 Геометрична видимост:
 2.3.4.4.1.
 Предните и задните табели трябва да бъдат видими в цялото пространство, намиращо се между следните четири равнини:
 а)двете вертикални равнини, допиращи се до двата странични ръба на табелата и сключващи ъгъл от 30, измерен наляво и надясно от външната страна на табелата, със средната надлъжна равнина на превозното средство;
 б)равнината, допираща се до горния ръб на табелата и сключваща ъгъл от 15, измерен нагоре, с хоризонталата;
 в)хоризонталната равнина през долния ръб на табелата, в случай че височината на горния ръб на табелата над земната повърхност не надвишава 1500 mm;
 г)равнината, допираща се до долния ръб на табелата и сключваща ъгъл от 15° с хоризонталата, измерен надолу, в случай че височината на горния ръб на табелата над земната повърхност надвишава 1500 mm.
 Предната регистрационна табела трябва да се вижда откъм предната част на превозното средство, а задната табела трябва да се вижда откъм задната част на превозното средство.
 2.3.4.4.2.
 В гореописаното пространство не се разполагат никакви конструктивни елементи, дори когато са напълно прозрачни.
 2.3.4.5.
 Междината между ръбовете на поставената и закрепена регистрационна табела и самата повърхност на мястото за табелата не трябва да превишава 5,0 mm по целия контур на табелата.
 2.3.4.5.1.
 Този междина може да бъде по-голяма, ако се измерва при отвор или пролука на повърхността на структурирана мрежа или между успоредните пръти на повърхността на решетка.
 2.3.5.
 Действителното положение и форма на поставената и закрепена изпитвателна табела, както са определени по-горе, по-специално радиусът на получилата се кривина, се вземат предвид за целите на изискванията към устройството за осветяване на задната регистрационна табела.
 2.4.
 Други изисквания
 2.4.1.
 Монтираната регистрационна табела не може да служи като основа или част от основа, върху която да се закрепва, монтира или захваща друга част, компонент или устройство на превозното средство (напр. върху регистрационната табела не могат да се закрепват носещи елементи за устройства за осветяване).
 2.4.2.
 Свалянето на регистрационната табела не трябва да води до разхлабване или отделяне на която и да е част, адаптиращата табела, компонент или устройство на превозното средство.
 2.4.3.
 Видимостта на закрепената регистрационна табела не трябва да се намалява при нормални експлоатационни условия от фактори като вибрации и от динамични сили като тези, породени от въздушното течение при движение на превозното средство.
 2.4.4.
 Не се допуска определеното място за поставяне на регистрационна табела да може лесно да се завърта нагоре и/или надолу извън ъглите, определени в точки 2.3.4.2.1. и 2.3.4.2.2. спрямо корпуса на превозното средство при нормални условия на управление (т.е. със затворени врати или панели за достъп).
 2.4.5.
 Когато производителят на превозното средство е заявил, че дадено превозно средство е подходящо за теглене на товар (точка 2.11.5. от информационния документ, посочен в член 24, параграф 1 от Регламент (ЕС) 2018/858), и някоя част от съответното подходящо механично теглително-прикачно устройство, независимо дали